Eenvormige taalbeleid nodig
Emosies het hoog geloop. Die taaldebat was prominent in botsings tussen mnr Kader Asmal en Afrikaanse drukgroepe.
Die taalbeleid van die Universiteit van Stellenbosch het ook onder skoot gekom. In di� onverkwiklike getwis (tussen "wildehonde" en "bendes" enersyds en "Treurnichts" en "Milners" andersyds) het veral twee sake in die slag gebly: aandag aan die grondliggende beginsels wat ter sprake is, en die soeke na konstruktiewe maniere om die taalproblematiek doeltreffend en bevredigend op te los — nie net by die US nie, maar in tersi�re onderwys landwyd.
Dis duidelik dat die huidige voorstelle van die Departement van Onderwys nie voldoen aan die taalnorme soos vervat in die Grondwet nie. Deur parallel- en dubbelmedium-onderrig slegs op Afrikaanse universiteite af te dwing, word teen die dosente en studente van di� instansies en die bre� Afrikaanse gemeenskap gediskrimineer. Hier dink ons veral aan voorheen benadeelde Afrikaanssprekendes, die ��n groep in die land met die laagste vlak van toetrede tot ho�r onderwys.
Daar is net twee maniere vir die Departement om aan die verwyt van onregverdige diskriminasie te ontkom: �f die eis dat die histories Afrikaanse instellings verder moet verengels, word teruggetrek, �f die eis vir meertalige onderrig word ook aan Engelstalige universiteite gestel. So nie, sal meertaligheid net 'n oorgangsmaatre�l tot Engelse eentaligheid wees.
Die rektor van die US, prof Chris Brink, met die uitgesproke steun van die universiteitsraad, het al herhaaldelik laat blyk dat hul universiteit vasbeslote is om 'n Afrikaanse karakter te behou, maar dan nie ten koste van toeganklikheid en diversiteit nie. Daarom het hulle kapsie gemaak teen die betrokke taalvoorskrifte.
Hierdie standpunt kan slegs waar gemaak word as dit binne die bre�r verband van tersi�re onderwys gedoen word. Histories Afrikaanse instellings durf nie toegee voordat daar 'n duidelike verbintenis van die kant van die regering is om 'n eenvormige, niediskriminerende en grondwetvriendelike taalbeleid vir die onderwys daar te stel nie.